Усяго на гэты год нам выдзелена 630 тысяч рублёў на ўтрыманне мясцовых дарог. Амаль палову з іх мы ўжо выдаткавалі на барацьбу з зімовымі сюрпрызамі. Такім чынам, на падтрыманне ў належным стане астатніх дарог грошай не вельмі многа, хапіла б на ямачны рамонт і грэйдзіраванне найбольш крызісных участкаў. Хаця напрыканцы сакавіка чакаем карэнных змен у нашым плане. Справа ў тым, што па даручэнні Прэзідэнта Рэспублікі Беларусь зараз створана ўрадавая камісія, якая вывучае прапановы дарожных арганізацый краіны па рэстаўрацыі рэгіянальных дарог. Намі падрыхтаваны прапановы на наступныя два-тры гады і агульным коштам да 13 мільёнаў рублёў. Яны былі дапоўнены выканкамам і накіраваны на разгляд у вышэйстаячую інстанцыю. Пэўнае павышэнне фінансавання чакаем, з улікам якога правядзем карэкціроўку планаў.